Presuda Općeg suda (šesto vijeće) od 8. prosinca 2021. – Sun West i dr./Komisija
(predmet T-623/20)
„Državne potpore – Proizvodnja električne energije u fotonaponskim postrojenjima – Obveza kupnje električne energije po cijeni višoj od tržišne cijene – Odbijanje pritužbe – Članak 12. stavak 1. drugi podstavak i članak 24. stavak 2. Uredbe (EU) 2015/1589”
1.      Potpore koje dodjeljuju države – Ispitivanje pritužbi – Komisijine obveze – Pritužba koju je podnio zainteresirani poduzetnik radi obavještavanja Komisije o postojanju nezakonito isplaćene potpore kako bi ishodio odluku o spojivosti navedene potpore – Nedopuštenost pritužbe – Povreda načela pravne sigurnosti – Nepostojanje
(čl. 107. st. 1. i čl. 108. UFEU-a; Uredba Vijeća 2015/1589, čl. 1. t. (f) i (h), čl. 12. st. 1. i čl. 24. st. 2.)
(t. 25.-34., 37.-56.)
2.      Potpore koje dodjeljuju države – Nadležnosti Komisije i nacionalnih sudova – Uloga nacionalnih sudova – Zaštita prava pojedinaca u slučaju povrede obveze prethodnog obavješćivanja – Obveza nacionalnih sudova da uzmu u obzir sve posljedice te povrede sukladno nacionalnom pravu
(čl. 107. i 108. UFEU-a)
(t. 35., 36.)
3.      Potpore koje dodjeljuju države – Ispitivanje pritužbi – Komisijine obveze – Faza prethodnog ispitivanja – Komisijina obveza prikupljanja dokaza – Doseg – Savjesno i nepristrano ispitivanje pritužbe
(čl. 107. st. 1. i čl. 108. UFEU-a; Uredba 2015/1589, čl. 12. st. 1. i 2. i čl. 24. st. 2.)
(t. 48.)
Predmet
Zahtjev na temelju članka 263. UFEU-a za poništenje odluke Komisije od 28. srpnja 2020. kojom se odbija pritužba tužiteljâ glede državnih potpora koje je Francuska Republika nezakonito isplatila proizvođačima fotonaponske energije na temelju tarifnih rješenja od 10. srpnja 2006., od 12. siječnja 2010. i od 31. kolovoza 2010., kako bi se utvrdilo da nisu spojive s unutarnjim tržištem.
Izreka
1.
Tužba se odbija.
2.
Društva Sun West, JB Solar i Azimut56 snosit će, osim vlastitih, i troškove Europske komisije.